**ΠΡΟΣΕΓΓΙΣΗ ΚΑΙ ΕΠΕΞΕΡΓΑΣΙΑ ΤΩΝ ΙΣΤΟΡΙΚΩΝ ΠΗΓΩΝ**

Για την κριτική προσέγγιση και αξιοποίηση των γραπτών πηγών είναι απαραίτητο οι μαθητές/τριες να γνωρίζουν τα εξής στοιχεία

• τη διαφορά ανάμεσα στις πρωτογενείς και τις δευτερογενείς πηγές, σε σχέση με το πρόβλημα της αξιοπιστίας τους

• τη σημασία της διερεύνησης για στοιχεία κι ενδείξεις σχετικά με το από **πού** και **πώς** είχε ο δημιουργός της πηγής πληροφορίες για τα όσα αναφέρει, **την εγκυρότητα** δηλαδή και **την αξιοπιστία** της πηγής

• τη συσχέτιση των προθέσεων, της θέσης και του ρόλου του δημιουργού με τις οπτικές του

• την αξία της προηγούμενης γνώσης και του ιστορικού πλαισίου της πηγής για την αξιολόγησή της

• τον εντοπισμό κενών ή σιωπών (γεγονότα, ημερομηνίες, ονόματα κ.λπ.) που θα ήταν απαραίτητα για τον έλεγχο της αξιοπιστίας της

• την αναζήτηση άλλων πηγών, που είναι αναγκαίες για διευκρινίσεις, κάλυψη κενών και διασταύρωση των πληροφοριών

**Κριτήρια τυπολογίας πηγών**: η εγγύτητα της πηγής με το γεγονός που περιγράφει, το είδος της πηγής, η μορφή, τα υλικά κατασκευής, η προέλευση και η χρήση της.

Με κριτήριο το είδος τους σε:

• **γραπτές πηγές** (επίσημα κρατικά έγγραφα, άλλα επίσημα έγγραφα, ανεπίσημα ιδιωτικά έγγραφα, γραπτές μνημονικές πηγές, εφήμερες πηγές, λογοτεχνία, ιστοριογραφικά κείμενα, κείμενα άλλων επιστημών κ.ά.).

• **παραστατικές πηγές** (οπτικές πηγές, ακουστικές – ηχητικές πηγές, απτικές πηγές – κατάλοιπα του υλικού πολιτισμού, ιστορικοί τόποι).

**Με κριτήριο την εγγύτητα**⎫

**Πρωτογενείς ή άμεσες πηγές**: «είναι εκείνες που προέρχονται από μια συγκεκριμένη περίοδο του παρελθόντος, σύγχρονη μ’ αυτή που μελετά ο ιστορικός». Άρθρα εφημερίδων, διπλωματικά έγγραφα , νόμοι, επίσημα στατιστικά στοιχεία, αυτούσιοι λόγοι επίσημων προσώπων και μαρτυρίες, ντοκουμέντα (όπως ημερολόγια, απογραφές, δημόσια έγγραφα ή συνεντεύξεις, αποτελέσματα ερευνών, αρχεία μελετών), νομίσματα, σφραγίδες, συνθήκες, πρακτικά, ανασκαφικά ευρήματα, φωτογραφίες, γελοιογραφίες, πίνακες ζωγραφικής, καρτ ποστάλ, εικόνες κλπ. ⎫

**Δευτερογενείς ή έμμεσες πηγές**: «είναι οι μεταγενέστερες ερμηνείες». Νοούνται όλες οι αναφορές (άρθρα σε ιστορικά περιοδικά, βιβλία, κινηματογραφικές ταινίες, ιστοριογραφικά κείμενα, χρονογραφίες, πίνακες στατιστικοί, από ιστορικούς, χάρτες και άτλαντες, λογοτεχνικά έργα κλπ. ) που αναφέρονται στα υπό μελέτη θέματα και δημιουργήθηκαν σε ύστερο χρόνο κυρίως από ιστορικούς. Είναι κείμενα που παρουσιάζουν γενικεύσεις, αναλύσεις, συνθέσεις, ερμηνείες ή εκτιμήσεις δεδομένων ή πληροφοριών. Σημαντικότερες δευτερογενείς πηγές είναι τα ιστοριογραφικά έργα.

**Βήματα για την επεξεργασία των πηγών**

Βασικά ερωτήματα:

1.Θέμα – περιεχόμενο

2.Κατηγορία και είδος

3.Γνησιότητα

4.Αυθεντικότητα

5.Προέλευση (χρόνος – τόπος δημιουργίας / ανακάλυψης, δημιουργός)

6.Ένταξη στο ιστορικό πλαίσιο

**Στοιχεία ανάλυσης και ερμηνείας**:

1.Κατανόηση (γλώσσα – ύφος, σύμβολα – κώδικες, ορολογία, κειμενικοί δείκτες, τροπικότητα λόγου, σχήματα κλπ.)

2.Αξιοπιστία – εγκυρότητα (θέση – ρόλος δημιουργού, σχέση με γεγονότα – ακρίβεια, προθέσεις, κενά – παραλείψεις, προέλευση πληροφοριών κλπ)

3.Ιδεολογική ανάλυση (πλαίσιο δημιουργίας, ιδέες, αξίες, πεποιθήσεις, οπτικές, προκαταλήψεις, αντιφάσεις, οπτικές κλπ)

4.Αποδέκτες / πρόσληψη (σύγχρονοι και μεταγενέστεροι)

5.Πολυπρισματικότητα / διασταύρωση (ενίσχυση οπτικών ή ασυμφωνία)

6.Σημασία (ερωτήματα, συνεισφορά στην κατανόηση του θέματος)

**Στάδια επεξεργασίας των πηγών**

Εξωκειμενική προσέγγιση (κατηγορία/είδος, τεκμηρίωση προέλευσης, ένταξη στο ιστορικό πλαίσιο)

Ποιος είναι ο συντάκτης της πηγής;

Ποιο είναι το ιστορικό – κοινωνικό πλαίσιο στο οποίο την συντάσσει; Είναι φορέας συγκεκριμένης ιδεολoγίας;

Ποιες κοινωνικές, πολιτικές, ιδεολογικές, θρησκευτικές ή άλλες δεσμεύσεις μπορεί να καθορίσουν την οπτική του γωνία;

¬Είναι σύγχρονος με τα γεγονότα, τα οποία περιγράφει ή ερμηνεύει (είναι αυτόπτης ή αυτήκοος μάρτυρας) ή απέχει χρονικά από τα γεγονότα;

**• Κειμενική προσέγγιση**

Τι πληροφορίες μας δίνει η πηγή;

Σε ποιες ερμηνείες προχωρεί ο συντάκτης της; Ποια μηνύματα στέλνει;

Τι δεν αναφέρεται; Πρόκειται για σκόπιμη αποσιώπηση;

Λαμβάνοντας υπόψη τα δεδομένα της εξωκειμενικής προσέγγισης, πόσο έγκυρος κι αξιόπιστος μπορεί να είναι ο συντάκτης της πηγής;

**• Διακειμενική προσέγγιση**

¬Συσχετισμός – αντιπαραβολή – σύγκριση πηγών: ευκαιρία για πολυπρισματική προσέγγιση της ιστορίας.

• Σύνθεση ¬Σύνθεση των πληροφοριών και κριτική επεξεργασία τους: σύνθεση ιστορικών γνώσεων (σχολιασμός – ερμηνεία, χαρακτηρισμός ιστορικής προσωπικότητας, αποκωδικοποίηση τυχόν συμβόλων, έλεγχος αξιοπιστίας/εγκυρότητας πηγής, τεκμηρίωση, προέκταση – σύγκριση – εξαγωγή συμπερασμάτων).

Καλή μελέτη!